
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPOS PERDAVIMO KĖDAINIŲ RAJONO PARAPLEGIKŲ ASOCIACIJAI 
	
2021 m. spalio 29 d. Nr. TS-275
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Kėdainių rajono paraplegikų asociacijos 2021 m. spalio 12 d. raštą Nr. 35 „Dėl patalpų skyrimo“, Kėdainių rajono savivaldybės taryba  n u s p r e n d ž i a: 
1. Perduoti Kėdainių rajono paraplegikų asociacijai (kodas 300029250) 3 metams panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 29,17 kv. m bendro ploto patalpas (indeksas 2-13) pastate, plane pažymėtame 1N2p, unikalus numeris 5396-6003-1016, esančiame Kėdainių m., P. Lukšio g. 16. Turto panaudojimo paskirtis – teikti pagalbą ir socialines paslaugas asmenims, dėl neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime.
2. Įgalioti Kėdainių bendruomenės socialinio centro direktorių pasirašyti 1 punkte nurodytos patalpos panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

